LivsIT – tilgang til offentlig informasjon og tjenester basert på livssituasjoner

Vestlandsforsking fikk i oppdrag av KS å utarbeide en håndbok for innføring av LivsIT. Etter først å ha evaluerte LivsIT, ble håndboken utarbeidet.

LivsIT er et IKT-basert informasjonssystem som gir tilgang til offentlig informasjon og tjenester ut fra livssituasjoner. Den offentlige informasjonen blir klassifisert i henhold til en informasjonsstruktur der livssituasjoner, som for eksempel foreldre, arbeidssøker, bygge bolig osv., er det sentrale prinsippet.

LivsIT fungerer som en informasjonsportal og tar utgangspunkt i kommunens hjemmesider. Fra denne vil brukeren kunne få tilgang til både kommunens informasjon i tillegg til sentral statlig og regional informasjon. Alt dette blir vist i en og samme tjeneste. Det blir gjort mulig ved at dokumentene påføres et ekstra informasjonslag om innhold, forfatter osv.

LivsIT kan spille en viktig rolle for kommunen på følgende måter:

· lette informasjonstilgangen for publikum – brukerne får mer enn de forventer fra kommunen


· som støtteverktøy i egen organisasjon, særlig for servicekontorer, men også for saksbehandlere


· som verktøy for samarbeid mellom kommuner

Vi foreslår at kommuner som er interessert i å finne ut mer om LivsIT, setter i gang et prosjekt med en forsiktig utprøving av systemet før man eventuelt bestemmer seg for å satse på full innføring.

